CELEX: 32017R2368
Language: sl
Date: 2017-12-18 00:00:00
Title: Izvedbena uredba Komisije (EU) 2017/2368 z dne 18. decembra 2017 o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta

19.12.2017   
            
            
               SL
            
            
               Uradni list Evropske unije
            
            
               L 337/24
            
         IZVEDBENA UREDBA KOMISIJE (EU) 2017/2368
   z dne 18. decembra 2017
   o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 9(4) Uredbe,
   ob upoštevanju naslednjega:
   
               (1)
            
            
               Komisija je z Izvedbeno uredbo (EU) 2017/325 (2) uvedla dokončno protidampinško dajatev na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036.
            
         
               (2)
            
            
               Vendar Izvedbena uredba (EU) 2017/325 ni določila možnosti, da lahko družbe, ki niso izvažale preje visoke trdnosti iz poliestra v obdobju prvotne preiskave, zahtevajo pregled za določitev, ali tudi zanje velja stopnja dajatve, uvedena za sodelujoče družbe, ki niso vključene v vzorec.
            
         
               (3)
            
            
               Tak pregled se lahko izvede, če novi izvoznik ali proizvajalec v obravnavani državi izvoznici Komisiji predloži zadostne dokaze, da (1) izdelka ni izvažal v obdobju preiskave, na osnovi katerega so bili ukrepi določeni, (2) ni povezan z nobenim izvoznikom ali proizvajalcem, za katerega veljajo uvedeni ukrepi, ter (3) je zadevno blago dejansko izvažal ali prevzel nepreklicno pogodbeno obveznost, da bo po koncu obdobja preiskave izvozil znatno količino v Unijo.
            
         
               (4)
            
            
               Zato je primerno, da se Izvedbena uredba (EU) 2017/325 ustrezno spremeni, da se novim izvoznikom omogoči, da zahtevajo tak pregled.
            
         
               (5)
            
            
               Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036.
            
         
               (6)
            
            
               Glede na navedeno bi bilo treba ustrezno spremeniti člen 1 Izvedbene uredbe (EU) 2017/325 –
            
         SPREJELA NASLEDNJO UREDBO:
   Člen 1
   V členu 1 Izvedbene uredbe (EU) 2017/325 se doda naslednji odstavek 5:
   
      „5.   Kadar katera koli stran iz Ljudske republike Kitajske Komisiji predloži dovolj dokazov, da:
      
                  (a)
               
               
                  ni izvažala blaga, opisanega v odstavku 1, s poreklom iz Ljudske republike Kitajske v obdobju prvotne preiskave (od 1. julija 2008 do 30. junija 2009);
               
            
                  (b)
               
               
                  ni povezana z nobenim izvoznikom ali proizvajalcem, za katerega veljajo ukrepi, uvedeni s to uredbo; ter
               
            
                  (c)
               
               
                  je blago, opisano v odstavku 1, dejansko izvažala ali prevzela nepreklicno pogodbeno obveznost, da bo po koncu obdobja prvotne preiskave izvozila znatno količino v Unijo,
               
            lahko Komisija spremeni Prilogo I, da za navedeno stran določi dajatev, ki se uporablja za sodelujoče proizvajalce, ki niso vključeni v vzorec, tj. 5,3 %.“
   
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 176, 30.6.2016, str. 21.
   
      (2)  Izvedbena uredba Komisije (EU) 2017/325 z dne 24. februarja 2017 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (UL L 49, 25.2.2017, str. 6).